arnastofnun/IGC-2024 huggingface dataset:
Gelendzhík

Gelendzhik (rússneska: Геленджи́к) er hafnarborg í Krasnodarfylki í Rússlandi. Borgin stendur við norðaustanvert Svartahaf. Íbúar eru um 55.000 (2010). Nafn borgarinnar er komið úr tyrknesku en Ottómanveldið var þar með verslun áður en Rússar náðu yfirráðum.

Í dag er borgin vinsæll sumarleyfisstaður. Íslenska karlalandsliðið í knattspyrnu var með bækistöðvar sínar í borginni fyrir Heimsmeistaramót landsliða í knattspyrnu karla 2018.
Regis Philbin

Regis Francis Xavier Philbin (f. 25. ágúst 1931; d. 24. júlí 2020) var bandarískur leikari.
884

884 (DCCCLXXXIV í rómverskum tölum) var 84. ár 9. aldar. Það hófst á miðvikudegi samkvæmt júlíska tímatalinu.
Small Time Giants

Small Time Giants er grænlensk rokkhljómsveit.

Meðlimir.

Hljómsveitin samanstendur af ungum tónlistarmönnum frá Qaqortoq í suður Grænlandi. En nýjasti meðlimur sveitarinnar, trommarinn Jonas Nilsson, er frá norður Jótlandi. Meðlimirnir eru:
KSC Lokeren

KSC Lokeren OV ("Koninklijke Sporting Club Lokeren Oost-Vlaanderen") er belgískur fótboltaklúbbur í Lokeren sem spilar í efstu deildinni í Belgíu, svonefndri Jupiler League.

Klúbburinn hefur aldrei unnið efstu deildina en tók annað sætið (1980/81). Hefur tvisvar unnið deildarbikarinn: 2011/12 og 2013/14. Var ennfremur í úrslitaleik deildarbikarsins 1980/81. Sá þekktasti til að hafa spilað fyrir klúbbinn er líkast til hinn tékkneski Jan Koller.

Ari Freyr Skúlason og Arnar Þór Viðarsson spiluðu með félaginu.
896

896 (DCCCXCVI í rómverskum tölum) var 96. ár 9. aldar og hlaupár sem hófst á fimmtudegi samkvæmt júlíska tímatalinu.
Helgi Kolviðsson

Helgi Kolviðsson (fæddur 13. september 1971) er íslenskur fyrrum knattspyrnumaður og landsliðsþjálfari Liechtenstein.

Helgi spilaði sem varnarmaður og hóf ferilinn í neðri deildum á Íslandi. Knattspyrnuferill hans var aðallega í Austurríki og Þýskalandi. Hann sneri sér að þjálfun í sömu löndum. Árið 2016 var hann skipaður aðstoðarþjálfari íslenska landsliðsins og starfaði við hlið Heimis Hallgrímssonar til 2018.
6. árþúsundið f.Kr.

6. árþúsundið f.Kr. var tímabil sem hófst árið 6000 f.Kr. og lauk árið 5001 f.Kr. samkvæmt gregoríska tímatalinu.
28. öldin f.Kr.

28. öldin fyrir Krists burð eða 28. öldin fyrir okkar tímatal er tímabilið frá byrjun ársins 2800 f.Kr. til enda ársins 2701 f.Kr.
40. öldin f.Kr.

40. öldin fyrir Krists burð eða 40. öldin fyrir okkar tímatal er tímabilið frá byrjun ársins 4000 f.Kr. til enda ársins 3901 f.Kr.
Poecilia salvatoris

Poecilia salvatoris er fiskitegund sem var fyrst lýst af Regan, 1907. Engar undirtegundir eru skráðar í Catalogue of Life.
Kristján Gíslason

Kristján Gíslason getur átt við:
Poecilia waiapi

Poecilia waiapi er fiskitegund sem var fyrst lýst af Bragança, Costa &amp; Gama, 2012.
James Rodríguez

James David Rodríguez Rubio (fæddur 12. júlí 1991), einnig þekktur sem einfaldlega James, er kólumbískur knattspyrnumaður sem spilar með katarska liðinu Al-Rayyan og kólumbíska karlalandsliðinu í knattspyrnu. Hann er örvfættur og fjölhæfur leikmaður, sterkur til að mynda í stoðsendingum og aukaspyrnum.

James er næstyngsti Kólumbíumaðurinn sem hefur spilað atvinnumannaleik en hann gerði það árið 2006, þá 14 ára gamall. Hann hélt til Argentínu árið 2008 þegar hann spilaði með liðinu Banfield. Árið 2010 hélt hann til Evrópu þegar Porto keypti hann. Hann vann gullskóinn í Portúgal árið 2012. Síðar hélt hann til Mónakó og loks Real Madrid. James æskti meiri leiktíma hjá Madríd 2017 og fékk að fara til Bayern í Þýskalandi árið 2017 í láni. Hann gekk til liðs við Everton árið 2020 og hélt til Katar árið eftir. James vann gullskóinn á HM 2014 í Brasilíu þegar hann skoraði 6 mörk.
887

887 (DCCCLXXXVII í rómverskum tölum) var 87. ár 9. aldar sem hófst á sunnudegi samkvæmt júlíska tímatalinu.
Helga Hjörvar

Helga Kristín Helgadóttir Hjörvar (f. 2. júlí 1943) er fyrrum skólastjóri Leiklistarskólans.

Nám og fjölskylda.

Helga er fædd að Kirkjubóli í Valþjófsdal í Önundarfirði 2. júlí 1943. Hún gekk í Kvennaskólann í Reykjavík Hún hóf störf sem sendill hjá Alþingi meðfram skóla og réðist til starfa hjá Samvinnutryggingum að námi loknu og vann auk þess við að vísa til sætis í Þjóðleikhúsinu. Hún hóf nám í Leiklistarskóla Leikfélags Reykjavíkur. Að loknu leikaranámi lék hún á leiksviði og kvikmyndum, leikstýrði og kenndi leiklist og fór síðan til Kaupmannahafnar til að kynna sér leiklistarkennslu.

Helga var gift Úlfi Hjörvar rithöfundi sem lést 2008 og eiga þau 2 börn: Soninn Helga Hjörvar fyrrverandi alþingismann og dótturina Rósu Maríu Hjörvar doktorsnema.
878

878 (DCCCLXXVIII í rómverskum tölum) var 78. ár 9. aldar sem hófst á miðvikudegi samkvæmt júlíska tímatalinu.
Varnarlið Íslands

Varnarlið Íslands (á ensku: "Iceland Defense Force") var herafli innan Bandaríkjahers sem starfaði frá 1951 til 2006. Varnarliðið var skipað að beiðni Atlantshafsbandalagsins eftir undirritun Varnarsamnings Íslands og Bandaríkjanna 5. maí 1951.

Höfuðstöðvar Varnarliðsins voru Keflavíkurstöðin á Miðnesheiði á Suðurnesjum. Yfirmaður Varnarliðsins var varaaðmíráll í Bandaríkjaflota með hlutverk yfirmanns flugsveitar flotans í Keflavík. Yfir 25 ólíkar herdeildir störfuðu innan Varnarliðsins en kjarni þess kom úr Atlantshafsflugsveit Bandaríkjaflota, Naval Air Force Atlantic, með höfuðstöðvar í Norfolk í Virginíu.

Varnarliðið var hluti af Atlantshafsherafla Bandaríkjanna til 1999 þegar Sameinaður herafli Bandaríkjanna tók við. Frá 2002 til 2006, þegar Varnarliðið var leyst upp, heyrði það til Evrópuherafla Bandaríkjanna.

Varnarlið Íslands taldi að jafnaði um 1350 bandaríska hermenn, um 100 borgaralega starfsmenn Bandaríska varnarmálaráðuneytisins og 650 íslenska starfsmenn. Loftvarnir voru í höndum 85. flugfylkis sem hafði yfir að ráða orrustuflugvélum og ratsjárflugvél. Þyrlusveit 85. flugfylkis gat sér lengi gott orð við björgunarstörf.

Varnarliðið var mjög umdeilt allan þann tíma sem það dvaldi á Íslandi. Samtök hernámsandstæðinga og Samtök herstöðvaandstæðinga voru fjöldahreyfingar sem stofnaðar voru til þess að vinna að brottför hins erlenda hers og úrsögn landsins úr NATO. Í þeim tilgangi var farið í Keflavíkurgöngurog staðið að fjöldafundum og ýmsum aðgerðum öðrum víða um land.

Varnarlið Íslands var leyst upp 28. júní 2006 og Keflavíkurstöðin var afhent íslenskum yfirvöldum í september sama ár.
Snæsúra

Snæsúra (fræðiheiti: "Aconogonon alaskanum") er asísk og norðuramerísk tegund í súruætt ("Polygonaceae").

Útbreiðsla.

"Aconogonon alaskanum" vex í Norður-Ameríku (Alaska, Yukon, Norðvesturhéruðunum) og Chukotka (Chukchi) héraði í Rússlandi.
Aconogonon alpinum

Aconogonon alpinum er asísk og norðuramerísk tegund í súruætt ("Polygonaceae"), frá fjöllum Suður-, Mið- og Austur-Evrópu og Suðvestur-, Mið- og Austur-Asíu.

Hún er svipuð "Aconogonon alaskanum" en er með aðra blaðstærð og lítið eitt öðruvísi fræ.
Sáttmálinn um bann við kjarnavopnum

Sáttmálinn um bann við kjarnavopnum er sáttmáli á vegum Sameinuðu þjóðanna sem samþykktur var þann 7. júlí árið 2017. Aðildarríki hans undirgangast algjört bann við kjarnavopunum, þróun þeirra, framleiðslu, geymslu og umferð. Binda aðstandendur sáttmálans vonir við að með tímanum muni öll ríki, þar með talið kjarnorkuveldin, gerast aðilar að sáttmálanum en fyrirmynd hans eru afvopnunarsáttmálar á borð við samninga um bann við efnavopn, jarðsprengjur og klasasprengjum, sem í fyrstu nutu einungis stuðnings ríkja sem ekki höfðu yfir slíkum vopnum að búa en mótuðu með tímanum almenningsálitið og fengu hin ríkin til að slást í hópinn. Sáttmálinn fær formlega stöðu sem einn af sáttmálum Sameinuðu þjóðanna þegar fimmtíu ríki hafa bæði undirritað hann og fullgilt í þjóðþingum sínum. Samtökin ICAN hlutu Friðarverðlaun Nóbels árið 2017 fyrir þátt sinn í samþykkt sáttmálans.

Aðdragandi.

Sáttmálinn um bann við útbreiðslu kjarnorkuvopna, NPT, frá árinu 1968 leggur kjarnorkuveldunum þær skyldur á herðar að vinna að kjarnorkuafvopnun. Að margra mati hirtu stjórnir þeirra landa þó lítt um þennan hluta sáttmálans. Á ráðstefnu um framkvæmd sáttmálans árið 2010 var kallað eftir því að stigin yrðu skref í átt til útrýmingar, en Bandaríkin, Rússland, Bretland, Frakkland og Kína sýndu slíkum kröfum lítinn skilning. Í kjölfarið komust ýmsir að þeirri niðurstöðu að vonlaust væri að bíða eftir að kjarnorkuveldin tækju við sér, heldur ættu aðrar þjóðir að hefjast handa um gerð sáttmála og þrýsta síðar á kjarnorkuveldin að gerast aðilar að honum.

Þrjár stórar ráðstefnur um kjarnorkuvopnamál voru haldnar árin 2013 og 2014 í Mexíkó, Austurríki og Noregi. Þar myndaðist ríkjahópur sem sameinaðist um það markmið að semja nýjan sáttmála til hliðar við NPT, í stað þess að reyna einungis að vinna að breytingum á gamla sáttmálanum. Allsherjarþing Sameinuðu þjóðanna samþykkti á árinu 2015 að stofna hóp til að vinna að þessu markmiði. Síðla árs 2016 var svo samþykkt á vettvangi Allsherjarráðsins að halda sérstaka ráðstefnu á árinu 2017 með það að markmiði að ganga frá gerð slíks sáttmála og samþykkja hann.

Aðildarríki.

86 ríki hafa undirritað sáttmálann. Þar af hafa 65 ríki staðfest hann á þjóðþingum sínum (miðað við 20. júní 2022) og öðlaðist hann formlega stöðu þann 22. janúar 2021.
Andrés Manuel López Obrador

Andrés Manuel López Obrador (f. 13. nóvember 1953), oft kallaður AMLO, er mexíkóskur stjórnmálamaður sem var kjörinn forseti Mexíkó þann 1. júlí 2018. Hann tók við embætti af Enrique Peña Nieto þann 1. desember. López Obrador var borgarstjóri Mexíkóborgar frá árinu 2000 til 2005 og naut talsverðra vinsælda í því embætti. Hann var lengi meðlimur í vinstrihreyfingunni Lýðræðislega byltingarflokknum ("Partido de la Revolución Democrática") og hafði boðið sig fram sem forsetaefni flokksins í kosningum árin 2006 og 2012 en tapað í bæði skiptin. López Obrador sagði sig úr Lýðræðislega byltingarflokknum árið 2012 og gekk árið 2014 í Þjóðlegu endurreisnarhreyfinguna ("Movimiento Regeneración Nacional" eða "MORENA"). López Obrador hefur ýmist verið lýst sem vinstrimanni, popúlista eða þjóðernissinna.

Eftir tap sitt í forsetakosningum ársins 2006 gegn Felipe Calderón neitaði López Obrador að viðurkenna ósigur og lýsti sjálfan sig „lögmætan forseta“ Mexíkó. Stuðningsmenn López Obradors héldu eigin vígsluathöfn fyrir hann í Zócalo í Mexíkóborg og López Obrador skipaði í kjölfarið eigin skuggaríkisstjórn til þess að vinna gegn ríkisstjórn Calderóns. López Obrador bauð sig aftur fram fyrir Lýðræðislega byltingarflokkinn í forsetakosningum ársins 2012 en tapaði fyrir Enrique Peña Nieto.

López Obrador bauð sig fram í þriðja sinn árið 2018, í þetta sinn sem frambjóðandi flokkabandalagsins "Juntos Haremos Historia" („Saman mörkum við söguna“). Flokksbandalagið samanstendur af Þjóðlegu endurreisnarhreyfingunni, mexíkóska Verkamannaflokknum og hinum hægrisinnaða Samfélagslega samskiptahópi ("Partido Encuentro Social", PES). López Obrador mældist snemma með afgerandi forystu í skoðanakönnunum í aðdraganda kosningarinar og vann þann 1. júlí stórsigur með um 53% atkvæða, um það bil tvöfalt fylgi þess sem hlaut næstflest atkvæði. Í sigurræðu sinni lofaði López Obrador að taka á spillingu í mexíkóskri stjórnsýslu, bæta samband við Sameinuðu þjóðirnar og aðrar mannréttindastofnanir, standa vörð um einkageirann og halda vináttu og samstarf við Bandaríkin.
Veronica Guerin

Veronica Guerin (5. júlí 1958 — 26. júní 1996) var írskur blaðamaður.

Hún var dóttir endurskoðandans Christophers Guerin og konu hans Bernadette. Hún ólst upp ásamt fjórum bræðrum í úthverfi Artane í Dublin, Írlandi, og sótti kaþólskan skóla þar sem hún æfði frjálsar íþróttir, körfubolta og camogie. Þegar hún var fimmtán ára spilaði hún í úrslitum á landsfótboltamóti á meðan hún þjáðist af hryggþófaraski. Seinna lærði Guerin bókhald í Trinity College í Dublin.

Hún byrjaði að vinna sem blaðamaður árið 1990. Hún skrifaði fyrir dagblöðin "Sunday Business Post" og "Sunday Tribune". Árið 1994 byrjaði hún að skrifa um glæpi fyrir blaðið "Sunday Independent." Vegna skrifa sinna fékk hún fjölmargar dauðahótanir af hálfu glæpamanna og eiturlyfjasölufólkum frá Írlandi.

Þann 26. júní 1996 var Guerin skotin til bana af eiturlyfjasölum á meðan hún ók bifreið sinni.
503 f.Kr.

503 f.Kr. var 98. ár 6. aldar f.Kr.
Úr fjötrum

Úr fjötrum (Unfettered) er útilistaverk frá 1992 eftir Gest Þorgrímsson. Verkið stendur fyrir utan Hafnarborg í .

Verkið samanstendur af þremur blágrýtissúlum sem saman halda uppi bronsskúlptúr á milli sín. Það er staðsett við eystri gafl Hafnarborgar. Verkið stendur á lágum fótstalli úr steini og er afmarkað af með hellum í kring. Dökkar náttúruhellur og dökkir kantsteinar mynda hring næst fótstallinum og því næst taka ljósar gangstéttarhellur við sem mynda ytri hringinn í kringum verkið.
650–641 f.Kr.

650-641 f.Kr. var 6. áratugur 7. aldar f.Kr.
Codex Argenteus

Codex Argenteus er heiti á handriti frá 6. öld, þýðingu á biblíunni frá 4. öld yfir á gotnesku.

Er nú talið að Wulfila hafi ekki staðið einn að þýðingunni þó hann hafi verið þar fremstur í flokki.

Af hinum upprunalegu 336 síðum hafa 188 varðveist. Ein síða, svonefnt Speyer fragment, varð viðskila við meginhluta bókarinnar og uppgötvaðist aðeins um 1970.

Er talið að þýðingin hafi verið gerð fyrir Þiðrik af Bern en eftir dauða hans gleimist handritið og hverfur af bókaskrám í eitt árþúsund.

Munkar nálægt Essen grufla hana síðan upp á 16. öld. Bókin var síðan færð til Prag þaðan sem Svíar rændu henni undir lok þrjátíu ára stríðsins. Hún fer um tíu ár til Hollands en er sótt til baka af aðalsmanninum Magnus Gabriel De la Gardie og hefur síðan verið geymd á Uppsölum.
Birkifeti

Birkifeti (fræðiheiti: "Rheumaptera hastata") er fiðrildi sem var lýst af Carl von Linné 1758. Engar undirtegundir eru skráðar í Catalogue of Life.

Hann er algengur um mestallt Ísland. Hann er einkum í lágvöxnu birki og fjalldrapa.
Víðistofnlús

Víðistofnlús (fræðiheiti: "Pterocomma rufipes") er skordýrategund sem var fyrst lýst af Hartig 1841. Engar undirtegundir eru skráðar í Catalogue of Life.

Hún finnst á Íslandi í víðikjarri.
Palearktíska svæðið

Palearktíska svæðið eða fornnorðurskautssvæðið er svæði sem nær yfir alla Evrópu (þar með talið Ísland), Asíu norðan Himalajafjalla, Norður-Afríku og norðurhluta Arabíuskagans. Palearktíska svæðið er eitt af átta líflandafræðilegum svæðum heimsins en hefur sú skipting verið í notkun frá 19. öld.
David Devaney

David Allen Devaney (fæddur 30. maí 1955 í Reykjavík) er íslensk-bandarískur fyrrum körfuknattleiksmaður.

Ferill.

David lék í efstu deild karla með Njarðvík tímabilið 1972–1973 og var meðal bestu manna deildarinnar. Í mars 1973 skoraði hann 49 stig á móti Þór Akureyri. Hann varð þriðji hæstur í heildarstigum í deildinni með 280 stig, á eftir Þóri Magnússyni (306 stig) og Bjarna Gunnari Sveinssyni (285 stig). David var þó með hæsta meðalskorið í deildinni, 31,1 stig, en sökum meiðsla spilaði hann í einungis 9 af 14 leikjum Njarðvíkur. Hann leiddi deildina í vítanýtinguna, en hann setti niður 81,8% af vítaskotum sínum.

8. september 1974 lék hann með Njarðvík í 72-86 tapi þeirra á móti KR í Bikarkeppni KKÍ en eftir það hélt hann til Bandaríkjana í nám samhliða því að spila með háskólaliði í Flórída. Hann lék á ný með Njarðvík í janúar 1974 er hann var staddur á landinu í leyfi. Þann 5. janúar tryggði hann Njarðvík 2 stiga sigur á Íþróttafélagi Stúdenta með tveimur vítum þegar 12 sekúndur voru eftir. Alls skoraði hann 30 stig í leiknum.
2051–2060

2051–2060 verður sjötti áratugur 21. aldar. Hann hefst 1. janúar 2051 og endar 31. desember 2060.
Nagoya

Nagoya er stærsta borgin í Chūbu-héraði í Japan. Hún er þriðja stærsta borg Japans með þriðja fjölmennasta stórborgarsvæði landsins, Chūkyō-stórborgarsvæðið. Íbúar eru um 2,3 milljónir. Hún stendur á suðurströnd Honshu við Kyrrahafið. Nagoya er höfuðborg Aichi-umdæmis. Hún er ein af stærstu hafnarborgum Japans ásamt Tókýó, Ósaka, Kobe, Yokohama, Chiba og Kitakyushu.
Ludovico Sforza

Ludovico Maria Sforza, einnig þekktur sem Ludovico il Moro (27. júlí 1452 – 27. maí 1508) var hertogi af Mílanó frá 1494 þegar frændi hans, Gian Galeazzo Sforza, lést, til 1499 þegar Loðvík 12. hrakti hann frá völdum og tók hertogatitilinn upp sjálfur. Ludovico Sforza var kennt um að hafa hrundið Ítalíustríðunum af stað.

Ludovico var sonur Francesco 1. Sforza, stofnanda ættarveldisins, og Bianca Maria Visconti. Hann var fjórði sonur þeirra og stóð því ekki til ríkiserfða. Þegar faðir hans lést tók Galeazzo Maria Sforza við hertogadæminu. Galeazzo Maria var myrtur 1476 og tók þá Gian Galeazzo Sforza, sjö ára sonur hans, við völdum. Við tóku átök milli Ludovicos og móður Gian Galeazzo, Bona af Savoja, þar sem Ludovico hafði betur. Hann varð ríkisstjóri í Mílanó 1481. Árið 1491 giftist hann dóttur Ercole 1. d'Este, hertoga af Ferrara. Leonardo da Vinci skipulagði brúðkaupið.

Árið 1494 gerði Alfons 2. af Napólí bandalag við Alexander 6. páfa og varð þannig ógn við Mílanó. Ludovico ákvað því að kalla Frakka sér til fulltingis. Hann hleypti frönskum hersveitum Karls 8. í gegnum Mílanó á leið sinni til Napólí. En Karl lét sér ekki Napólí nægja heldur gerði einnig tilkall til Mílanó. Ludovico gerði þá bandalag við Maximilían 1. keisara með því að bjóða honum frænku sína, Bianca Sforza, sem konu.

Frændi Ludovicos, Gian Galeazzo, lést við grunsamlegar aðstæður sama ár og Ludovico var krýndur hertogi í október. Ludovico sigraði Frakka í orrustunni við Fornovo 1495 með því að gera vopn úr bronsi sem ætlað var í risavaxna riddarastyttu sem hertoginn hafði fengið Leonardo da Vinci til að gera. Þegar Karl 8. lést varð frændi hans, Loðvík af Orléans, konungur. Loðvík átti tilkall til hertogadæmisins í gegnum ömmu sína, Valentina Visconti. Árið 1498 réðist hann á Mílanó. Ekkert af hinum ríkjunum á Ítalíu vildu aðstoða manninn sem hleypt hafði frönskum hersveitum inn í Ítalíu. Ludovico flúði frá Mílanó og leitaði hælis hjá Maximilían. Hann sneri aftur með her málaliða árið 1500. Bæði franski og ítalski herinn voru skipaðir svissneskum málaliðum sem neituðu að berjast hver við annan. Þeir ákváðu þess í stað að svíkja Ludovico í hendur Loðvíks. Loðvík hélt honum föngnum í höllum sínum í Berry og Loches þar sem hann dó.
Sæmi Rokk Pálsson

Sæmi Rokk Pálsson (fæddur 31. júlí 1936 og skírður Sæmundur Pálsson) er fyrrum lögreglumaður á Seltjarnarnesi, byggingameistari, leikari og dansari.

Nafnbreytingar.

Hann var þekktur sem Sæmi rokk á listamannsferli sínum. Árið 2014 samþykkti Mannanafnanefnd tillögu hans um eiginnafnið Sæmi.

Árið 2017 samþykkti nefndin svo tillöguna um Rokk sem millinafn.

Í júlí 2018 tilkynnti hann nafnskipti og myndi nú heita Sæmi Rokk Pálsson.
Kirkjubokka

Kirkjubokka (fræðiheiti: "Protophormia terraenovae") er flugutegund sem var fyrst lýst af Robineau-Desvoidy 1830. Engar undirtegundir eru skráðar í Catalogue of Life.

Kirkjubokka finnst víðast á norðurhveli og þá á Íslandi nær öllu.
Draugaglæma

Draugaglæma (fræðiheiti: "Extatosoma tiaratum") er tegund glæmu sem lifir í Ástralíu og Nýja-Gíneu.
Ian McDiarmid

Ian McDiarmid (f. 11. ágúst 1944) er skoskur leikari. Hann er þekktastur fyrir að leika Palpatine/Darth Sidious í Stjörnustríðs-myndunum.
Granni

Granni er foss í Fossárdal inn af Þjórsárdal. Við hlið hans er öllu þekktari foss; Háifoss.
Aðalmannsvatn

Aðalmannsvatn, einnig Bugavatn er stöðuvatn á Eyvindarstaðarheiði, norðan til í Bugum. Sunnarlega í vatninu er hár og gróinn hólmi, en vestur af vatninu er brekka upp á Þingmannaháls.
Benghazi

Benghazi er önnur stærsta borg Líbíu og höfuðstaður Kýrenæku. Íbúar eru um 630 þúsund. Í borginni eru margar stofnanir sem venja er að séu í höfuðborgum landa, eins og þing landsins, landsbókasafnið, höfuðstöðvar Libyan Airlines og ríkisolíufélagsins National Oil Corporation. Vegna þessa er stöðug samkeppni milli Benghazi og Trípólí.

Borgarastyrjöldin í Líbíu 2011 hófst í borginni og tímabundið þjóðarráð Líbíu hafði þar aðsetur sitt um tíma. Frá því að önnur borgarastyrjöldin hófst 2014 hafa staðið þar bardagar milli Þjóðarhers Líbíu og íslamskra uppreisnarhópa.

Orðsifjafræði heitisins er það að það er tvísamsett úr ben, sem merkir sonur sbr Benjamín (gæfusonur) og Benoní (sonur harmkvæla minna), og ghazi sem mun vera sama orð og rassia og því merka stríðssonur eða þvíumlíkt.
Íslendingar í Spánarstríðinu

&lt;ns&gt;0&lt;/ns&gt;

&lt;revision&gt;

&lt;parentid&gt;1642650&lt;/parentid&gt;

&lt;timestamp&gt;2019-07-19T01:39:48Z&lt;/timestamp&gt;

&lt;contributor&gt;

&lt;username&gt;TKSnaevarr&lt;/username&gt;

&lt;/contributor&gt;

&lt;model&gt;wikitext&lt;/model&gt;

&lt;format&gt;text/x-wiki&lt;/format&gt;

Á vegum íslenska kommúnistaflokksins fóru þrír Íslendingar til Spánar til að taka þátt í borgarastyrjöldinni þar; Hallgrímur Hallgrímsson, Aðalsteinn Þorsteinsson og Björn Guðmundsson. Höfðu þeir allir þrír verið í „Varnarliði verkalýðsins“ innan kommúnistaflokksins sem stundaði bardagaæfingar og átti að beita þegar byltingin gengi um garð. Björn Guðmundsson, frændi Einars Más rithöfundar, var sá eini til að særast en það gerist í loftárás á skálann sem hann gisti í.

Vernharður Eggertson sagðist hafa farið til Spánar og tekið einhvern þátt í átökunum og skrifaði bók um það ("Íslenskur ævintýramaður í styrjöldinni á Spáni", 1938) undir dulnefninu Dagur Austan en sú bók er almennt ekki talin áreiðanleg.

Hallgrímur Hallgrímsson skrifaði einnig bók um reynslu sína úr borgarastyrjöldinni. Bókin kom út í takmörkuðu upplagi í útgáfu Björns Bjarnarsonar með titlinum "Undir fána lýðveldisins" árið 1941 og var endurútgefin árið 2019. Hallgrímur skrifaði formála bókarinnar á meðan hann sat í fangelsi á Litla-Hrauni vegna Dreifibréfsmálsins.
Fáni Ekvador

Fáni Ekvador er samanstendur af þremur láréttum borðum. Sá efsti er tvöfalt breiðari en hinir tveir og skjaldarmerki landsins. Fáninn tók löglega gildi 26. september 1860. Hlutföll hans eru 2:3.

Merking litanna er eftirfarandi:
Tröllasmiður

Tröllasmiður (fræðiheiti: "Carabus problematicus") er stór bjöllutegund. Hann finnst víða um Evrópu, þar á meðal Skandinavíu, Kólaskaga, Skotlandi og Færeyjum. Á Íslandi finnst hann aðeins á Suðausturlandi (þar sem hann er kallaður einnig tordýflamóðir ) en er þó talinn hafa verið lengi hér.

Búsvæði er í gras- og mólendi og grýttu landi með rótum fjalla. Hann heldur sig að mestu undir steinum að degi en er virkur að næturlagi. Fæða er smádýr af ýmsu tagi, t.d. sniglar.

Íslenski tröllasmiðurinn er nægilega frábrugðinn tröllasmiðum í nágrannalöndum til að vera skilgreindur sem sérstök undirtegund (C. p. islandicus).
Pepsideild kvenna í knattspyrnu 2018

Árið 2018 verður Íslandsmótið í knattspyrnu kvenna haldið í 47. sinn.

Staðan í deildinni.

Stigatafla.

"Staðan eftir 18. umferð, 22. september 2018"

Töfluyfirlit.

"Heimaliðið er vinstra megin"

Markahæstu leikmenn.

"Staðan eftir 18. umferð, 22. september 2018"
Pepsideild kvenna í knattspyrnu 2017

Árið 2017 verður Íslandsmótið í knattspyrnu kvenna haldið í 46. sinn.

Staðan í deildinni.

Stigatafla.

"Staðan eftir 18. umferð, 29. júlí 2017"

Töfluyfirlit.

"Heimaliðið er vinstra megin"

Markahæstu leikmenn.

"Staðan eftir 18. umferð, 29. júlí 2017"
Orléans-ætt

Fjórða Orléans-ættin, yfirleitt einfaldlega kölluð Orléans-ætt í daglegu tali, er yngri ættkvísl af Búrbónaætt sem stofnuð var af Filippusi hertoga af Orléans á 17. öld.

Filippus var yngri sonur Loðvíks 13. og bróðir Loðvíks 14. Frakkakonungs. Hann hlaut titilinn hertogi af Anjou í vöggugjöf en hlaut síðar einnig hertogatign af Orléans árið 1661 eftir dauða Gastons hertoga af Orléans. Ólíkt Gaston, sem hafði sjálfur hlotið hertogatign yfir Orléans við fæðingu að gjöf frá föður sínum, Hinrik 4. Frakkakonungi, tókst Filippusi að festa ætt sína í sessi sem hertogaætt Orléans. Hann eignaðist sex börn með tveimur konum; Henríettu af Englandi og Karlottu Elísabetu af Bæjaralandi.

Aðeins einn sona Filippusar, Filippus 2., náði lögaldri og erfði því alla titla föður síns eftir dauða hans þann 9. júní 1701. Filippus var ríkisstjóri fyrir frænda sinn, Loðvík 15. Frakklandskonung, frá árinu 1715 þar til konungurinn náði lögaldri árið 1723. Filippus þessi var afi Loðvíks Filippusar, sem varð konungur Frakka í kjölfar júlíbyltingarinnar árið 1830.

Loðvík Filippusi var steypt af stóli í byltingu árið 1848. Hann var síðasti konungurinn sem hefur ríkt yfir Frakklandi. Enn þann dag í dag styðja sumir franskir einveldissinnar tilkall Orléans-ættar til frönsku krúnunnar í stað tilkalls aðalgreinar Búrbónaættar.